  Майя Бывальцева Удмуртиысь лулчеберетъя но туризмъя министерство синпелетъёсты утёнъя ужоскетъёссэ Лулчеберетъя кылёсбурез кун ласянь утёнъя элькун агентстволы сётӥз. Со сярысь ивортон 12-тӥ куартолэзе поттэмын улосвыл министерстволэн сайтаз. Ужоскетъёсты сётон ортчытэмын Удмуртиысь кивалтэтлэн 2016-тӥ арын 29-тӥ тулыспалэ юнматэм пуктэтэзъя. «Со агентствоез кылдытон радлыкъя мынэ. Милям радъяськон ужъёс азьланьтӥсько. Кылдытӥське сайт, интыяськиськомы, ужасьёсты кутӥськомы. Лулчеберетъя кылёсбурез утёнъя кун программа дасяломы», — вераз иворъёсъя «Удмуртия» агентстволы Лулчеберетъя кылёсбурез кун ласянь утёнъя агентстволэн кивалтӥсез Юрий Перевозчиков. Тодэ вайытом, Лулчеберетъя кылёсбурез кун ласянь утёнъя агентствоез Удмуртиын кылдытӥзы 2015-тӥ арын куарусёнэ. Солы Россиысь калыкъёслэсь лулчеберетъя кылёсбурзэс (историяя но лулчеберетъя синпелетъёсты) уже кутонъя, вӧлмытонъя но кун ласянь утёнъя ужоскетъёсты сётӥзы. Азьвыл со ужез нуиз Удмуртиысь Лулчеберетъя но туризмъя министерство. Кылем арын толсуре элькунлэн тӧроез Александр Соловьёв Агентствоен кивалтӥсе юнматӥз Юрий Перевозчиковез. Отчыозь со улосвыл тӧролэн но кивалтэтлэн администрациязы ужаз. Тегъёс: Политика Лулчеберет Ижкар Удмуртия кивалтэт  